World University Rankings 2020: वर्ल्ड रैंकिंग की टॉप 300 लिस्ट में भारत की एक भी यूनिवर्सिटी नहीं, ऑक्सफोर्ड फिर से टॉप पर  
वर्ल्ड रैंकिंग की टॉप 300 लिस्ट में भारत की एक भी यूनिवर्सिटी नहीं है.
ओवर ऑल रैंकिंग में  इस बार 56 संस्‍थानों को स्थान मिला है.
यूनिवर्सिटी ऑफ ऑक्‍सफोर्ड फिर से टॉप पर है.
ग्‍लोबल रैंकिंग 2020 (World University Rankings 2020) की टॉप 300 की लिस्ट में भारत की एक भी यून‍िवर्सि‍टी शाम‍िल नहीं है. 2012 के बाद ऐसा पहली बार हुआ है जब भारत की कोई भी यून‍िवर्सि‍टी इस लिस्ट में जगह नहीं बना पाई है. हालांकि ओवरऑल रैंकिंग (Global University Rankings 2020) में पिछले साल के मुकाबले भारतीय यूनिवर्सिटी की संख्‍या इस बार ज्‍यादा है. 2018 में जहां 49 संस्‍थानों ने इस सूची में स्‍थान म‍िला था, वहीं इस बार 56 संस्‍थानों को स्थान मिला है. भारत के इंडियन इंस्टीट्यूट ऑफ साइंस (IISc) बैंगलोर ने टॉप 350 में जगह बनाई है. दूसरी ओर भारतीय प्रौद्योगिकी संस्थान (IIT) रोपड़ भी इस बार टॉप 350 रैंकिंग में पहुंच गया है.
आईआईटी दिल्ली (IIT Delhi), आईआईटी खड़गपुर और जामिया मिल्लिया समेत कुछ की रैंकिंग में सुधार हुआ है.  टाइम्स हायर एजुकेशन (टीएचई) की वर्ल्ड यूनिवर्सिटी रैंकिंग 2020 में इस साल टॉप 500 यूनिवर्सिटी में भारत की छह यूनिवर्सिटियों को जगह मिली है. वहीं, ग्‍लोबल रैंकिंग 2020 में चीन की यूनिवर्सिटी ने इस बार अच्छा स्थान प्राप्त किया है. चीन की Tsinghua यूनिवर्सिटी को ग्लोबल रैंकिंग में 23वें स्‍थान और Peking को 24वें स्थान पर पहुंच गई है.